IEPIRKUMA LĪGUMS Nr.______________
Degvielas iegāde Cēsu novada Jaunpiebalgas apvienības pārvaldes vajadzībām

Cēsu novads, Jaunpiebalgas pagasts					
Parakstīšanas datums ir pēdējā pievienotā 
droša elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Jaunpiebalgas apvienības pārvalde, reģistrācijas Nr. 90000031033, tās pārvaldes vadītājas Daces Bišeres - Valdemieres personā, kura rīkojas uz Cēsu novada Jaunpiebalgas apvienības pārvaldes nolikuma pamata (turpmāk – Pircējs), no vienas puses, un
_______________, reģistrācijas Nr. __________, juridiskā adrese: _____________, kuru saskaņā ar _____________pārstāv tās _________ (turpmāk – Piegādātājs), no otras puses, abi kopā un katrs atsevišķi saukti Puses vai Puse,
pamatojoties uz iepirkuma – atklāta konkursa “Degvielas iegāde Jaunpiebalgas apvienības pārvaldes vajadzībām”, ID Nr. 2026/09, rezultātiem, noslēdz šādu līgumu (turpmāk – Līgums):
1. Līguma priekšmets
1.1. Pircējs pēc nepieciešamības pērk un Piegādātājs pārdod Pircējam benzīnu 95E, dīzeļdegvielu izmantošanai vasaras un ziemas periodā (turpmāk – Prece), saskaņā ar šo Līgumu un tajā noteikto termiņu un apjomu, Finanšu piedāvājumu (Līguma 1.pielikums), Tehnisko specifikāciju (Līguma 2.pielikums), Konkursa nolikumu un Piegādātāja Piedāvājumu.
1.2. Degvielas iegāde notiek pa daļām Piegādātāja degvielas uzpildes stacijās (turpmāk – DUS), izmantojot Piegādātāja izsniegtās degvielas norēķinu kredītkartes (turpmāk – Degvielas kredītkartes), atbilstoši iepirkuma Tehniskajai specifikācijai. 
1.3. Piegādātājs nodrošina, ka Pircējs DUS, izmantojot Degvielas kredītkartes, var iegādāties pirmās nepieciešamības ekspluatācijas materiālus (logu mazgāšanas līdzekļus, motora dzesēšanas šķidrumu, degvielas piedevas, eļļu, logu tīrītāju slotiņas, spuldzes u.c.). Piegādātājs nodrošina katrā DUS bezmaksas gaisa kompresora pieejamību riepu spiediena korekcijai, saskaņā ar Piegādātāja piedāvājumu iepirkumam
2. Līgumcena un norēķinu kārtība
2.1. Līguma darbības laikā kopējā Līgumcena saskaņā ar piedāvājumu (pielikums Nr.1) nevar pārsniegt ________ EUR plus PVN 21% vienam gadam.
2.2. Pircējs pērk Preci par Piegādātāja pirkuma dienā noteikto cenu. Informācijai par Preces cenu jābūt brīvi pieejamai Piegādātāja degvielas uzpildes stacijā.
2.3. Iegādājoties Preci ar Degvielas kredītkarti, Pircējs visu līguma darbības periodu saņem atlaidi (bez pievienotās vērtības nodokļa) par katru iegādāto litru šādā apmērā:
2.3.1. 95E markas benzīnu ______ EUR apmērā;
2.3.2. dīzeļdegvielu _______  EUR apmērā;
2.4. Atlaide ir fiksēta un nemainās visā līguma darbības laikā.
2.5. Samaksa par Preci tiek veikta, izmantojot bezskaidras naudas norēķinus, ar pēcapmaksu (100%), saskaņā ar iepriekšējā mēnesī izsniegto rēķinu un ikmēneša pārskatu par visām veiktajām operācijām un saņemto degvielas daudzumu. 
2.6. Piegādātājs rēķinu sagatavo elektroniskā formātā (datnes formāts XML) un iesniedz Pircēja eAdresē _DEFAULT@90000031033, rēķina laukā Piezīmes (Note) obligāti norādot Līguma Nr. un Jaunpiebalgas apvienības pārvalde.
2.7. Pircējs iesniegto rēķinu apmaksā ne vēlāk kā 20 (divdesmit) darba dienu laikā pēc tā saņemšanas dienas, pārskaitot summu uz rēķinā norādīto Piegādātāja bankas kontu.
3. Pušu tiesības un pienākumi
3.1. Piegādātāja tiesības un pienākumi:
3.1.1. Piegādātājs nodrošina:
3.1.1.1. Pircējam bezskaidras naudas norēķinu kārtību ar Preces Degvielas kredītkartēm visās Piegādātāja DUS;
3.1.1.2. Pircējam iespēju iegādāties Preci visās Piegādātāja DUS uzreiz pēc Degvielas kredītkaršu izsniegšanas;
3.1.1.3. nekvalitatīvas, bojātas vai nozaudētas Preces Degvielas kredītkartes atjaunošanu 5 (piecu) darba dienu laikā no Pircēja rakstiska pieprasījuma saņemšanas dienas
3.1.1.4. ka līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, uzņemoties pilnu atbildību par preču un pakalpojumu izcelsmes apliecinājumu nodrošināšanu un patiesumu; 
3.1.1.5. pēc Pircēja pieprasījuma 3 (trīs) darba dienu laikā iesniedz dokumentus, kas apliecina izmantoto preču un pakalpojumu izcelsmes valsti.
3.1.1.6. Ja Piegādātājs nespēj pierādīt Preces atbilstību Līguma 3.1.1.4.punktam, Pircējam ir tiesības uzskatīt, ka Prece neatbilst Līguma prasībām, līdz brīdim, kad Piegādātājs iesniedz pietiekamus izcelsmi apliecinošus dokumentus.
3.1.2. Piegādātājs apņemas pārdot Preci saskaņā ar Līguma noteikumiem un Līgumam pievienotajiem pielikumiem.
3.1.3. Piegādātājs garantē Preces kvalitātes atbilstību spēkā esošo Latvijas nacionālo standartu un citu attiecināmo normatīvo aktu prasībām: 
3.1.3.1. Degvielas kvalitātei jāatbilst Latvijas Republikas spēkā esošajos degvielas standartos un normatīvos noteiktām kvalitātes prasībām.
3.1.3.2. Degvielas kvalitātei jābūt apliecinātai ar Degvielas ražotāju un/vai izplatītāju sertifikātiem, kuriem jāatbilst Latvijas Republikas normatīvajos aktos noteiktajām prasībām. Pēc Pircēja pieprasījuma Pārdevējam jāiesniedz Latvijas Republikas spēkā esošajos normatīvajos aktos noteiktajā kārtībā apliecinātas Degvielas atbilstības sertifikātu kopijas.
3.1.3.3. Mainoties Latvijas Republikā pastāvošajiem normatīviem vai standartiem attiecībā uz Degvielas kvalitāti, Degvielai jāatbilst jaunajiem kritērijiem, neatkarīgi no Degvielas nosaukuma iespējamās maiņas.
3.1.4. Piegādātājs uzņemas pilnu materiālu atbildību par Pircēja automašīnu bojājumiem, ja tie nodarīti piegādātas neatbilstošas un nekvalitatīvas Preces dēļ.
3.1.5. Piegādātājs apņemas izsniegt Pircējam Degvielas kredītkartes pēc tā pieprasījuma atbilstoši šim Līgumam.
3.1.6. Piegādātājs apņemas visā Līguma darbības laikā nekavējoši brīdināt Pircēju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta Līguma izpilde.
3.1.7. Piegādātājs ir tiesīgs saņemt samaksu par pārdoto Preci atbilstoši Līgumā noteiktajai kārtībai.
3.1.8. Piegādātājs pēc Pircēja pieprasījuma nodrošina elektroniskās atskaites par Degvielas kredītkaršu izmantošanu iepriekšējā mēnesī iesniegšanu, kurā norādīta informācija atsevišķi par katras Degvielas kredītkartes norēķiniem, t.i., degvielas kartes numurs, degvielas iegādes datums, laiks, vieta, iegādātās degvielas veids un daudzums, degvielas 1 (viena) litra cena, piemērotā atlaide, kopējā degvielas kartes apmaksas summa bez PVN, PVN likmes lielums un kopējā apmaksas summa ar PVN, izmantojot degvielas uzpildes kredītkarti. 
3.2.  Pircēja  tiesības un pienākumi:
3.2.1. Pircējs apņemas rakstiski informēt Piegādātāju par nepieciešamo Degvielas kredītkaršu daudzumu.
3.2.2. Pircējs apņemas lietot Degvielas kredītkartes saskaņā ar Līgumu un Piegādātāja izsniegtiem karšu lietošanas noteikumiem.
3.2.3. Pircējs norēķinās par Preci ar Piegādātāja izdotu Degvielas kredītkarti; 
3.2.4. Pircējs apņemas visā Līguma darbības laikā nekavējoties brīdināt Piegādātāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta Līguma izpilde.
3.2.5. Pircējam ir pienākums nekavējoties ziņot Piegādātājam par Degvielas kredītkartes nozaudēšanu vai nozagšanu pa ________________.
3.2.6. Ja Degvielas kredītkartes lietotājs ir pieprasījis apturēt Kartes lietotāja tiesības to lietot, šī Degvielas kredītkarte, kā arī visas citas, kas pieteiktas kā nozaudētas vai nozagtas, vienas stundas laikā tiek bloķētas, kā rezultātā tiek apturēta iespēja veikt darījumus ar šo Degvielas kredītkarti.
3.2.7. Pircējs apņemas veikt samaksu par saņemto Preci Līgumā noteiktajos termiņos un kārtībā.
3.3. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūciju rīcība un to pieņemtie dokumenti.
3.4. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru pusi. 
4. Līguma darbības laiks un tā izpildes kārtība
4.1. Līgums stājas spēkā no līguma abpusējas parakstīšanas brīža un ir spēkā 12 (divpadsmit) mēnešus, vai līdz brīdim, kad sasniegta Līguma 2.1.punktā noteiktā Līgumcena (bez PVN) - atkarībā no tā, kurš no nosacījumiem iestājas pirmais.
4.2. Pircējs 5 (piecu) darba dienu laikā pēc Līguma abpusējas parakstīšanas dienas, rakstiski paziņo Piegādātājam nepieciešamo Degvielas kredītkaršu skaitu (Līguma izpildes laikā var mainīties). Šā Līguma punkta izpildē Pircēju pilnvarots pārstāvēt Jaunpiebalgas apvienības pārvaldes vadītāja Dace Bišere - Valdemiere, tālrunis 26482506, e-pasts: dace.bisere@cesunovads.lv., no Piegādātāja puses – ___________ .
4.3. Piegādātājs 10 (desmit) kalendāro dienu laikā pēc Degvielas kredītkaršu skaita saņemšanas, bez maksas izsniedz Pircēja pārstāvim Kartes un to lietošanas noteikumus. Degvielas kredītkaršu derīguma termiņš ir uz Līguma darbības laiku.
4.4. Līguma izbeigšanās dienā  Pircējam degvielas kredītkartes ir jāatdod Piegādātājam.
4.5. Piegādātājs līdz kārtējā mēneša 10. (desmitajam) datumam iesniedz Pircējam elektroniskā veidā uz e-pasts: jaunpiebalga@cesunovads.lv: 
4.5.1. pārskatu par iepriekšējā mēnesī Pircēja iegādāto degvielu (cenas, degvielas veidu, litrus);
4.5.2. pārskatu par iepriekšējā mēnesī Pircēja iegādātajiem tehniskajiem šķidrumiem un auto piederumiem;
4.5.3. atbilstošu rēķinu, rēķinā norāda Pircēja rekvizītus, Līguma numuru, datumu un 2.3.punktā piemērotās cenu atlaides. Piegādātājam nekavējoties rakstiski jāinformē Piegādātāju gadījumā, ja rēķins nav saņemts līdz mēneša 10. datumam.
5. Apakšuzņēmēji un to nomaiņa
5.1. Ne vēlāk kā uzsākot Līguma izpildi, Piegādātājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. Līguma izpildes laikā Piegādātājs paziņo Pircējam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
5.2. Piegādātājs nav tiesīgs bez saskaņošanas ar Pircēju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pircējs var prasīt apakšuzņēmēja viedokli par nomaiņas iemesliem. 
5.3. Apakšuzņēmēju un piesaistītā personāla nomaiņa pieļaujama ar Pircēja rakstisku piekrišanu un ievērojot Publisko iepirkumu  likuma 62. un 63. pantā noteikto.
5.4. Pircējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
5.4.2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
5.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
5.4.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.5. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.6. Pārbaudot jaunā apakšuzņēmēja atbilstību, Pircējs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pircējs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.
5.7. Pircējs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
5.8. Piegādātājs apakšuzņēmēju piesaistīšanas vai nomaiņas gadījumā iesniedz Pircējam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju) un Līguma 5.9.punktā norādītos dokumentus un informāciju.
5.9. Piegādātājam par apakšuzņēmēju jāiesniedz Pircējam šādi dokumenti:
5.9.1. pieteikums apakšuzņēmēju nomaiņai vai piesaistīšanai, norādot apakšuzņēmējam nododamo darbu veidu un sniedzamo pakalpojumu vērtību;
5.9.2. piekrišanas raksts, kas apliecina nomainītā vai piesaistītā apakšuzņēmēja gatavību sniegt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. 
5.9.3. apakšuzņēmēja kvalifikāciju apliecinoši dokumenti saskaņā ar iepirkuma procedūras dokumentāciju, ja tāda prasība izvirzīta, - attiecas gadījumos, kad Piegādātājs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
5.10. Grozījumi Līgumam pievienotajā apakšuzņēmēju sarakstā tiek noformēti, reģistrējot Pircēja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
5.11. Apakšuzņēmēja piesaistīšana Līguma izpildē pēc Piegādātāja iniciatīvas, neatbrīvo Piegādātāju no atbildības par šī Līguma izpildi kopumā vai kādu no daļām, kā arī neuzliek Pircējam papildu pienākumus un saistības. 
5.12. Piegādātājs  ir atbildīgs par apakšuzņēmēju sniegtā pakalpojuma atbilstību šī Līguma prasībām.
5.13. Piegādātājs ir atbildīgs par to, lai saskaņā ar šo Līgumu pakalpojuma izpildē iesaistīts apakšuzņēmējs nepiesaistītu pakalpojuma izpildē citus apakšuzņēmējus bez Pircēja rakstiskas piekrišanas.
5.14. Pircējs nav atbildīgs par Piegādātāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 
5.15. Piegādātājam un apakšuzņēmējiem ir solidāra atbildība par Līguma saistību izpildi.
6. Līguma grozīšanas un izbeigšanas kārtība
6.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu.  
6.2. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
6.3. Pusēm nekavējoties jāinformē vienam otru, ja konstatē, ka:
6.3.1. starp Līguma dokumentos sniegtajiem datiem ir pretrunas;
6.3.2. Līguma dokumentos dotie dati atšķiras no reālajiem apstākļiem;
6.3.3. Līguma izpildei nozīmīgi apstākļi ir izmainījušies vai radušies jauni;
6.3.4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
6.4. Visi grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
6.5. Saņemot Piegādātāja iesniegumu par Līguma grozīšanu vai citādi konstatējot nepieciešamību grozīt Līgumu, Pircējs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta attiecīgo daļu un Līguma punktu. Pircējs Līguma grozījumu preambulā norāda vai atsevišķā skaidrojumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
6.6. Saskaņā ar Publisko iepirkumu likumu Pircējs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
6.6.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
6.6.2. piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 6.6.3. līdz 6.6.4. punktam;
6.6.3. piemērojot Publisko iepirkumu likuma 61. panta trešās daļas 2. punktu, - ietverot papildu Darbu apjomus, kas sākotnēji nav paredzēti iepirkumā un Līgumā, Pasūtītājam ir nepieciešami papildu Darbi, kas nebija iekļauti sākotnējā iepirkumā, un Uzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Darbiem. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
6.6.4. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
6.7. Grozot Līguma priekšmetu, atbilstoši katram konkrētajam gadījumam var tikt grozīta arī Līgumcena, Līguma termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
6.8. Līguma darbība var tikt izbeigta pirms termiņa, Pusēm par to rakstiski vienojoties.
6.9. Līguma darbība var tikt izbeigta, bez līgumsoda aprēķināšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot šī Līguma Līgumcenu vai Līguma izpildes termiņu.   
6.10. Pircējs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) darba dienas iepriekš šādos gadījumos:
6.10.1. ja Piegādātājs nav izpildījis vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 5 (piecu) darba dienu laikā. Gadījumā, ja Piegādātājs sistemātiski (konstatēti 2 (divi) un vairāk Līguma saistību pārkāpumi) nepilda uzņemtās saistības Līgumā noteiktajā apmērā un termiņā, Pircējam ir tiesības Līguma pārtraukšanas gadījumā pieprasīt līgumsodu 10% apmērā no Līgumcenas bez PVN; 
6.10.2. ja Piegādātājs nav spējīgs turpināt Darbus vai kādu daļu no Darbiem saskaņā ar šo Līgumu, vai regulāri un atklāti nepilda savas saistības, un tas nav saistīts ar nepārvaramas varas vai no Pircēja atkarīgiem apstākļiem, pie nosacījuma, ka Pircējs ir sastādījis par šādu saistību nepildīšanu vismaz vienu aktu;
6.10.3. ja Prece neatbilst Līgumā un tā pielikumos noteiktajām prasībām;
6.10.4. ja Piegādātājs pārkāpj Latvijas Republikā spēkā esošos likumus un citus normatīvos aktus, kas attiecas uz Līguma izpildi un Preces kvalitāti;
6.10.5. ja Piegādātājs pārkāpj kādu no šī Līguma noteikumiem; 
6.10.6. ja Piegādātājs pārkāpj Līguma noteikto kārtību Līguma izpildei piesaistīto speciālistu vai apakšuzņēmēju nomaiņai vai, ja Piegādātājs nav veicis apakšuzņēmēja vai piesaistītā speciālista nomaiņu un Pircējs par to ir sastādījis aktu vai, ja Piegādātājs Līguma izpildē neiesaista apakšuzņēmējus, uz kuru iespējām tas iepirkuma laikā balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstoši tam apjomam un kārtībai, kādu norādījis piedāvājumā;
6.10.7. ja Līgumu nav iespējams izpildīt tādēļ, ka Līguma izpildes laikā Piegādātājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.10.8. ja ir iestājies Publisko iepirkumu likuma 42. panta septītās daļas 1. punkta gadījums;
6.10.9. ja Piegādātājs nepilda Līguma nosacījumus vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
6.10.10. notiek jebkāds cits gadījums vai gadījumu virkne, kam pēc Pircēja viedokļa ir būtiska nelabvēlīga ietekme uz Piegādātāja komercdarbību, aktīviem, darbību vai finansiālo stāvokli, kas var iespaidot Piegādātaju ar šo Līgumu uzņemto saistību izpildi.
6.11. Piegādātājam   ir tiesības vienpusēji atkāpties no Līguma šādos gadījumos:
6.10.11. Pircējs neveic maksājumus un līgumsods sasniedzis 5% (piecus procentus) no parāda summas;
6.10.12. Pircējs pārkāpj vai nepilda kādu no Līgumā noteiktajiem pienākumiem vismaz 3 (trīs) reizes bez būtiska iemesla.
6.11. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Piegādātāja puses.
6.12. Ja Līguma darbības laikā izveidojas apstākļi, kad nepieciešama Līguma darbības pārtraukšana Puses par to rakstveidā vienojas atsevišķi. 
7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
7.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei.  Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
7.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma darbības izbeigšanu.
8. Pušu atbildība
8.1. Puses ir mantiski atbildīgas par līgumsaistību neizpildi, kā arī zaudējumu radīšanu kādai no Pusēm, saskaņā ar Latvijas Republikas normatīvajiem aktiem un šo Līgumu.
8.2. Samaksas termiņa kavējuma gadījumā Pircējs maksā Piegādātājam līgumsodu 0,1% apmērā no termiņā neapmaksātās summas par katru nokavēto dienu, bet ne vairāk kā 10% (desmit procenti) no Līgumcenas. Līgumsoda samaksa neatbrīvo Pircēju no līgumsaistību pienācīgas izpildes attiecībā pret Piegādātāju.
8.3. Piegādātājs atlīdzina zaudējumus, kas Pircējam radušies nekvalitatīvas Preces pārdošanas dēļ.
8.4. Ja Piegādātājs atsakās no Līguma izpildes un tas nav saistīts ar Pircēja šī Līguma ietvaros noteikto saistību izpildi vai ja Pircējs vienpusēji izbeidz Līgumu, pamatojoties uz Līguma 6.10.apakšpunktu, Piegādātājs maksā Pircējam līgumsodu 10% (desmit procentus) no Līguma cenas apmēra EUR ar PVN 10 (desmit) kalendāro dienu laikā no dienas, kad Pircējs paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz Piegādātāja juridisko adresi vai elektroniski ar drošu elektronisko parakstu, nosūtot vēstuli uz Līgumā norādīto Izpildītāja e- adresi.
8.5. Aprēķinātie līgumsodi Pusēm ir jāsamaksā 3 (trīs) dienu laikā no atbilstoša rēķina saņemšanas dienas. Pircējs ir tiesīgs, un Piegādātājs, parakstot Līgumu, piekrīt, ka no Piegādātāja pienākošās līgumsoda summas tiek ieturētas no jebkura maksājuma, kas saskaņā ar Līgumu maksājams,  Piegādātājam.
8.6. Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes.
9. Citi noteikumi
9.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un tā izpildi.
9.2. Visus strīdus, kas radīsies Pušu starpā sakarā ar Līguma izpildi, Puses mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām.
9.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.  
9.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.  
9.5. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.  
9.6. Pēc Līguma izbeigšanas vai darbības termiņa beigām, Puses  no otras Puses saņemtos personas datus un to kopijas iznīcina.
9.7. Ja starp Līgumu un tā pielikumiem vai citiem ar Darbu izpildi saistītajiem dokumentiem rodas pretrunas, Pircējam ir tiesības noteikt prioritāro dokumentu/prasību. 
9.8. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.  
9.9. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš un kārtība kādiem gadījumiem vai kāda Puse ir noteikusi citādi. 
9.10. Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem nākošajā darba dienā pēc konkrētā e-pasta nosūtīšanas dienas, izņemot ja saņemšanas apliecinājums ir atsūtīts ātrāk vai, ja kāds no gadījumiem Līgumā paredz citu termiņu un laika uzskaiti, bet pasta sūtījumi 7. (septītajā) dienā pēc nodošanas pastā (pasta zīmogs). 
9.11. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu. 
9.12. Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei. 
9.13. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.  
9.14. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz speciālistu vai apakšuzņēmēju nomaiņu vai jaunu speciālistu vai apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.   Šis Līgums kopā ar pielikumiem ietver sevī visas Pušu vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Šī Līguma labojumi vai papildinājumi ir spēkā, kad tie ir noformēti rakstiski un abas Puses tos ir parakstījušas. 
9.15. Līgums sastādīts un parakstīts 2 (divos) identiskos eksemplāros, no kuriem viens glabājas pie PASŪTĪTĀJA, bet viens – pie IZPILDĪTĀJA. Abiem Līguma eksemplāriem ir vienāds juridiskais spēks.
VAI  
9.16. Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.  
10. Līguma  pielikumi
10.1. Līgumam, kā tā neatņemamas sastāvdaļas, pievienoti sekojoši pielikumi: 
10.1.1. Pielikums Nr. 1 – Tehniskā specifikācija/Tehniskais piedāvājums.
10.1.2. Pielikums Nr.2 – Finanšu piedāvājums.
10.1.3. Pielikums Nr.3 – Degvielas uzpildes staciju saraksts.
11. Pušu rekvizīti un paraksti

